pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​การประชุมคณะทำงานบริหารจัดการที่ดินที่มีอยู่ในความครอบครองและใช้ประโยชน์ของกระทรวงอุตสาหกรรม ครั้งที่ 2/2564
วันอังคารที่ 19 ตุลาคม 2564
​การประชุมคณะทํางานบริหารจัดการที่ดินที่มีอยู่ในความครอบครองและใช้ประโยชน์ของกระทรวงอุตสาหกรรม ครั้งที่ 2/2564
นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วยผู้บริหารและคณะทํางาน เข้าร่วม​การประชุมคณะทํางานบริหารจัดการที่ดินที่มีอยู่ในความครอบครองและใช้ประโยชน์ของกระทรวงอุตสาหกรรม ครั้งที่ 2/2564
การประชุมคณะทํางานบริหารจัดการที่ดินที่มีอยู่ในความครอบครองและใช้ประโยชน์ของกระทรวงอุตสาหกรรม ครั้งที่ 2/2564
วันนี้ (19 ตุลาคม 2564) กระทรวงอุตสาหกรรมจัดประชุมคณะทํางานบริหารจัดการที่ดินที่มีอยู่ในความครอบครองและใช้ประโยชน์ของกระทรวงอุตสาหกรรม ครั้งที่ 2/2564 โดยมีนายกอบชัย สังสิทธิสวัสดิ์ ปลัดกระทรวงอุตสาหกรรม นายภานุวัฒน์ ตริยางกูรศรี รองปลัดกระทรวงอุตสาหกรรม นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม นายสหวัฒน์ โสภา รองอธิบดีกรมโรงงานอุตสาหกรรม และคณะทํางาน เข้าร่วม
โดยการประชุมดังกล่าวเพื่อรับทราบข้อมูลที่ดินที่อยู่ในความครอบครองและการใช้ประโยชน์ในที่ดินของกระทรวงอุตสาหกรรม และให้หน่วยงานแต่ละกรม พิจารณาวางแผนการใช้ประโยชน์ในที่ดินพื้นที่ว่างกล่าว ที่อยู่ในความครอบครองของแต่ละหน่วยงาน รวมถึงการสํารวจพื้นที่สําหรับการติดตั้งระบบพลังงานแสงอาทิตย์ของหน่วยงานในสังกัดกระทรวงอุตสาหกรรม ณ ห้องประชุม อก. 1 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-โฆษกดีอีเอสเตือนอย่าหลงเชื่อข่าวปลอม คฝ.ใช้กระบองทุบผู้ชุมนุมที่สามเหลี่ยมดินแดงจนกระโหลกศีรษะเปิด และส่งไปรพ. ตำรวจ ทั้งที่มีรพ.ใกล้จุดเกิดเหตุกว่า
วันพุธที่ 8 กันยายน 2564
โฆษกดีอีเอสเตือนอย่าหลงเชื่อข่าวปลอม คฝ.ใช้กระบองทุบผู้ชุมนุมที่สามเหลี่ยมดินแดงจนกระโหลกศีรษะเปิด และส่งไปรพ. ตํารวจ ทั้งที่มีรพ.ใกล้จุดเกิดเหตุกว่า
โฆษกดีอีเอสเตือนอย่าหลงเชื่อข่าวปลอม คฝ.ใช้กระบองทุบผู้ชุมนุมที่สามเหลี่ยมดินแดงจนกระโหลกศีรษะเปิด และส่งไปรพ. ตํารวจ ทั้งที่มีรพ.ใกล้จุดเกิดเหตุกว่า
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าตามที่มีการนําเสนอข่าวในประเด็นเรื่องคฝ.ใช้กระบองทุบผู้ชุมนุมที่สามเหลี่ยมดินแดงจนกระโหลกศีรษะเปิดและส่งไปรพ.ตํารวจทั้งที่มีรพ.ใกล้จุดเกิดเหตุกว่าทางศูนย์ต่อต้านข่าวปลอมได้ดําเนินการตรวจสอบข้อเท็จจริงกับกองบัญชาการตํารวจนครบาลสํานักงานตํารวจแห่งชาติพบว่าประเด็นดังกล่าวนั้นเป็นข้อมูลเท็จ
กรณีปรากฏคลิปมีบุคคลสวมเสื้อกั๊กสะท้อนแสงสีเขียวไม่ทราบชัดว่าเป็นสื่อมวลชนหรืออาสาพยาบาลได้นําภาพผู้ต้องหาที่ถูกตํารวจจับกุมแล้วพูดว่าหนึ่งในผู้ต้องหาที่ได้รับบาดเจ็บเลือดออกเกิดจากเจ้าหน้าที่ตํารวจตีแล้วรถล้มนั้นทางกองบัญชาการตํารวจนครบาลสํานักงานตํารวจแห่งชาติได้ชี้แจงข้อเท็จจริงเรื่องดังกล่าวว่าจากการสอบปากคําผู้เกี่ยวข้องที่ผ่านมาได้แก่ผู้ต้องหาอีก2รายที่ถูกจับกุมพร้อมกันรวมทั้งเจ้าหน้าที่กู้ภัยให้การสอดคล้องต้องกันว่ากรณีดังกล่าวเกิดจากผู้ต้องหาขับรถหลบหนีการจับกุมของเจ้าหน้าที่ตํารวจซึ่งได้เข้าขอคืนพื้นที่บริเวณแยกดินแดงมุ่งหน้าอนุสาวรีย์ชัยสมรภูมิและได้เกิดอุบัติเหตุรถจักรยานยนต์ชนราวสะพานได้รับบาดเจ็บเมื่อเจ้าหน้าที่ตํารวจเห็นก็ได้รีบประสานหน่วยกู้ภัยใกล้เคียง(ร่วมกตัญญู)นําส่งรพ.ตํารวจทันทีโดยเหตุที่ต้องส่งรพ.ตํารวจเนื่องจากบุคคลดังกล่าวเป็นผู้ต้องหาต้องเข้าสู่กระบวนการตามกฎหมายต่อไปโดยประเมินจากอาการเบื้องต้นกับระยะเวลาการเดินทางแล้วไม่ส่งผลกระทบต่อการรักษา
ทั้งนี้จากรายงานการตรวจบาดแผลเบื้องต้นพบว่าผู้ต้องหามีบาดแผลถลอกฉีกขาดหลายตําแหน่งเช่นตาซ้ายแขนและมือซ้ายเข่าด้านซ้ายเกิดจากรถล้มแล้วกระแทกราวสะพานไถลกับถนนซึ่งถ้าหากเป็นแผลจากการถูกตีนั้นจะเป็นแผลลักษณะที่แตกต่างจากนี้อย่างไรก็ตามเจ้าหน้าที่ตํารวจจะได้ทําการสืบสวนรวบรวมพยานหลักฐานเพื่อดําเนินการตามกฎหมายต่อไป
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารเกี่ยวกับกองบัญชาการตํารวจนครบาลสามารถติดตามได้ที่เว็บไซต์www.metro.police.go.th/หรือโทร. 0-2282-8209 นอกจากนี้ประชาชนสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
***********
รัฐบาลไทย-ข่าวทำเนียบรัฐบาล-โครงการส่งเสริมและรักษาการจ้างงานใน SMEs
วันอังคารที่ 12 ตุลาคม 2564
โครงการส่งเสริมและรักษาการจ้างงานใน SMEs
วันเสาร์ที่ 9 ตุลาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเห็นชอบหลักการโครงการส่งเสริมและรักษาระดับการจ้างงานในธุรกิจ SMEs โดยคุณสมบัติผู้เข้าร่วมโครงการ คือ เป็นนายจ้างภาคเอกชนที่อยู่ในระบบประกันสังคม มีการจ้างงานลูกจ้างสัญชาติไทยไม่เกิน 200 คน ลงทะเบียนเข้าร่วมโครงการในเดือน ต.ค. รัฐจะจ่ายเงินอุดหนุนตามจํานวนลูกจ้างสัญชาติไทยให้แก่นายจ้างในอัตรา 3,000 บาท/ต่อลูกจ้าง 1 คน/เดือน เป็นเวลา 3 เดือน คือ พ.ย.2564 - ม.ค.2565 โดยพิจารณาจากจํานวนลูกจ้างที่ส่งเงินสมทบประกันสังคม ทั้งนี้ นายจ้างต้องรักษาระดับการจ้างงานไม่ต่ํากว่าร้อยละ 95 ระหว่างเข้าร่วมโครงการ คาดว่าโครงการนี้จะรักษาการจ้างงานให้แก่ลูกจ้างสัญชาติไทยได้มากกว่า 5 ล้านคน ในสถานประกอบการกว่า 4 แสนแห่ง
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-แจ้งเตือนประชาชนเกี่ยวกับการถูกหลอกให้โอนเงินเพื่อแลกเปลี่ยนสกุลเงินดิจิทัล
วันเสาร์ที่ 25 กันยายน 2564
แจ้งเตือนประชาชนเกี่ยวกับการถูกหลอกให้โอนเงินเพื่อแลกเปลี่ยนสกุลเงินดิจิทัล
ตามที่ได้ปรากฏว่ามีการแอบอ้างว่าจะการใช้สกุลเงินดิจิทัลใหม่ทั่วโลก รวมทั้งจะมีการยกหนี้ในระบบสถาบันการเงินและแลกเปลี่ยนเงินฝากในระบบสถาบันการเงินเป็นสกุลเงินดิจิทัลนั้น กระทรวงการคลังขอเรียนว่าข้อความดังกล่าวไม่ได้เป็นความจริงแต่อย่างใด
นางสาวกุลยา ตันติเตมิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ตามที่ได้ปรากฏว่ามีการแอบอ้างว่าจะการใช้สกุลเงินดิจิทัลใหม่ทั่วโลก รวมทั้งจะมีการยกหนี้ในระบบสถาบันการเงินและแลกเปลี่ยนเงินฝากในระบบสถาบันการเงินเป็นสกุลเงินดิจิทัลนั้น กระทรวงการคลังขอเรียนว่าข้อความดังกล่าวไม่ได้เป็นความจริงแต่อย่างใด จึงขอให้ประชาชนใช้ความระมัดระวังอย่าโอนเงินหรือเปิดเผยข้อมูลส่วนบุคคลให้กับบุคคลที่มีการแอบอ้างในลักษณะดังกล่าว รวมทั้งอย่าส่งต่อ หรือแชร์ข้อมูลต่างๆ ที่มิได้ถูกเผยแพร่อย่างเป็นทางการจากกระทรวงการคลังหรือธนาคารแห่งประเทศไทย (ธปท.)
ปัจจุบัน กฎหมายว่าด้วยเงินตรากําหนดให้เงินที่ชําระหนี้ได้ตามกฎหมายมีเพียงเหรียญกษาปณ์ที่ออกโดยกระทรวงการคลังและธนบัตรที่ออกโดย ธปท. เท่านั้น นอกจากนี้ การหลอกลวงผู้อื่นด้วยการนําข้อมูลเข้าสู่ระบบคอมพิวเตอร์เผยแพร่หรือส่งต่อข้อมูลดังกล่าวโดยรู้อยู่แล้วว่าเป็นข้อมูลอันเป็นเท็จเพื่อให้ผู้อื่นและให้ได้ไปซึ่งทรัพย์สินจากผู้ถูกหลอกลวงหรือบุคคลที่สามจะมีความผิดตามกฎหมายว่าด้วยการกระทําความผิดเกี่ยวกับคอมพิวเตอร์กระทรวงการคลังขอเตือนผู้ที่มีพฤติกรรมแอบอ้างโดยมีเจตนาหลอกลวงหรือทําให้ประชาชนเข้าใจผิด ขอให้หยุดการกระทําดังกล่าว โดยหน่วยงานของรัฐที่เกี่ยวข้องจะมีการตรวจสอบอย่างเข้มงวดและหากพบว่ามีการกระทําความผิดจะดําเนินการตามกฎหมายทันที
ทั้งนี้ ประชาชนสามารถสืบค้นข้อมูลข่าวสารเกี่ยวกับการเงินการคลังได้จากแถลงข่าวของกระทรวงการคลังในเว็บไซต์ www.mof.go.th หรือในเฟซบุ๊ก “สถานีข่าวกระทรวงการคลัง” หรือแถลงข่าวของธนาคารแห่งประเทศไทย www.bot.or.th
สํานักนโยบายระบบการเงินและสถาบันการเงิน สํานักงานเศรษฐกิจการคลัง
โทร. 0 2273 9020 ต่อ 3276
โทรสาร 0 26183374
รัฐบาลไทย-ข่าวทำเนียบรัฐบาล-นายกรัฐมนตรีย้ำ รัฐบาลไม่นิ่งเฉยข้อเรียกร้องกลุ่มจะนะรักษ์ถิ่น เตรียมทบทวน เพื่อทำประชาพิจารณ์ และ SEA เพื่อการมีส่วนร่วมของประชาชน เผย เลือกตั้งผู้ว่า กทม. ไม่เกินกลางปี 2565
วันจันทร์ที่ 13 ธันวาคม 2564
นายกรัฐมนตรีย้ํา รัฐบาลไม่นิ่งเฉยข้อเรียกร้องกลุ่มจะนะรักษ์ถิ่น เตรียมทบทวน เพื่อทําประชาพิจารณ์ และ SEA เพื่อการมีส่วนร่วมของประชาชน เผย เลือกตั้งผู้ว่า กทม. ไม่เกินกลางปี 2565
นายกรัฐมนตรีย้ํา รัฐบาลไม่นิ่งเฉยข้อเรียกร้องกลุ่มจะนะรักษ์ถิ่น เตรียมทบทวน เพื่อทําประชาพิจารณ์ และ SEA เพื่อการมีส่วนร่วมของประชาชน เผย เลือกตั้งผู้ว่า กทม. ไม่เกินกลางปี 2565 หากมีความพร้อม
วันนี้ (13 ธันวาคม 2564) เวลา 11.30 น. ณ ทางเชื่อมตึกสันติไมตรี ทําเนียบรัฐบาล ภายหลังการประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ครั้งที่ 20/2564 (ศบค.) พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ตอบคําถามสื่อมวลชนถึงกรณีการชุมนุมของกลุ่มจะนะรักษ์ถิ่น ว่า นายกรัฐมนตรีได้มอบหมายให้นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน เป็นประธานคณะกรรมการตรวจสอบข้อเท็จจริงโครงการนิคมฯ จะนะ เพื่อเจรจากับชาวบ้าน โดยนายกรัฐมนตรีย้ําว่าการดําเนินการของรัฐบาล หวังให้ภาคใต้ของประเทศไทยมีรายได้สูงขึ้น ประชาชนสามารถประกอบกิจการ/กิจกรรม แต่เมื่อขั้นตอนการดําเนินการมีปัญหาก็ต้องนํากลับมาทบทวนใหม่ ให้มีการทําประชาพิจารณ์เพื่อให้ประชาชนมีส่วนร่วม รวมถึงการทําการศึกษาผลกระทบเชิงยุทธศาสตร์ (SEA) พร้อมยืนยันว่ารัฐบาลไม่ได้นิ่งเฉยและจะเร่งแก้ไขปัญหานี้อย่างเร่งด่วน แต่ทุกอย่างจะต้องดําเนินการขั้นตอนและกฎหมาย ซึ่งนายกรัฐมนตรีไม่สามารถแทรกแซงได้ โดยจะนําไปหารือในที่ประชุมคณะรัฐมนตรีในวันพรุ่งนี้
นายกรัฐมนตรียังตอบคําถามถึงกรณีการเลือกตั้งผู้ว่าราชการกรุงเทพมหานคร (กทม.) คาดว่าจะมีการเลือกตั้งไม่เกินกลางปี 2565 หากมีความพร้อม ซึ่งมีการกําหนดคุณสมบัติของผู้ลงสมัครไว้ตามระเบียบอยู่แล้วโดยประชาชนจะเป็นผู้เลือกผู้แทนมาทํางานตอบสนองต่อความต้องการของประชาชนเอง ที่สําคัญคือไม่ทุจริต และขอให้ได้ผู้ที่มีคุณสมบัติมาแก้ไขปัญหา เพราะ กทม. เป็นพื้นที่ที่มีความสําคัญ
ในตอนท้าย นายกรัฐมนตรีชี้แจงถึงการลดโทษผู้กระทําผิดว่า เป็นไปตามกฎหมายและกฎระเบียบของกระทรวงยุติธรรม ซึ่งบางเรื่องอาจไม่มีการกําหนดชัดเจน เช่น การกระทําผิดมากน้อยเพียงใดถึงจะเข้าเกณฑ์ทุจริต บางกรณีก็มีความแตกต่างกัน จึงอาจต้องให้มีการทบทวนเพราะหลักการเปลี่ยนแปลงไป หรือการแก้ไขกฎหมาย พรบ. แต่ยืนยันว่าทุกอย่างกฎหมายเป็นสิ่งสําคัญ และจะดําเนินการอย่างระมัดระวังเพื่อไม่ให้เกิดความเสียหาย
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ปลื้ม กฎหมายยาเสพติดใหม่ ทำยานรกลดลง ผู้ต้องหาลดวูบ 1 แสนราย มั่นใจ เดินถูกทางแก้ปัญหายาเสพติด
วันอาทิตย์ที่ 3 กรกฎาคม 2565
รัฐมนตรีว่าการกระทรวงยุติธรรม ปลื้ม กฎหมายยาเสพติดใหม่ ทํายานรกลดลง ผู้ต้องหาลดวูบ 1 แสนราย มั่นใจ เดินถูกทางแก้ปัญหายาเสพติด
รัฐมนตรีว่าการกระทรวงยุติธรรม ปลื้ม กฎหมายยาเสพติดใหม่ ทํายานรกลดลง ผู้ต้องหาลดวูบ 1 แสนราย มั่นใจ เดินถูกทางแก้ปัญหายาเสพติด เตือน ใช้กัญชาอย่างระวัง ห้ามนําออก-ใช้ระหว่างเดินทางต่างประเทศ ชี้ หลายประเทศ ยังมีโทษหนัก
วันที่ 3 กรกฎาคม 2565 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า ตนได้รับรายงานผลการปราบปรามยาเสพติดจาก ป.ป.ส.ว่า ภายหลังมีกฎหมายยาเสพติดใหม่ ที่เริ่มบังคับใช้ วันที่ 9 ธันวาคม 2564 ส่งผลให้ภาพรวมยาเสพติดลดลงอย่างเห็นได้ชัด โดยเฉพาะยาเสพติด ที่เข้ามาทางสามเหลี่ยมทองคํา ทําให้ขณะนี้ ตัวเลขผู้ต้องหา และคดียาเสพติด ลดลงกว่าปีที่แล้วจํานวนมาก
นายสมศักดิ์ กล่าวอีกว่า ตัวเลขผู้ต้องหาในคดียาเสพติด ในปี 2564 มีจํานวน 3.5 แสนราย แต่ในปี 2565 หลังมีกฎหมายใหม่ ผู้ต้องหาลดลงกว่า 1 แสนรายคาดว่า จะเหลือ 2.5 แสนราย และมีแนวโน้มลดลงตามลําดับ ส่วนจํานวนยาเสพติดที่ยึดได้ อย่าง ยาบ้า ในปี 2564 ตรวจยึดได้ 550 ล้านเม็ด แต่ในปี 2565 ยึดได้ 342 ล้านเม็ด โดยจะเห็นว่า หลังมีกฎหมายใหม่ ยาเสพติด ก็ลดลง ซึ่งเรามาถูกทางในการแก้ปัญหายาเสพติดแล้ว
“แต่สิ่งที่น่าสังเกตคือ กัญชา มีปริมาณที่เพิ่มขึ้น เป็นผลมาจากการปลดล็อค โดยปี 64 มีจํานวน 43,714 กิโลกรัม แต่ในปี 65 เพิ่มเป็น 50,622 กิโลกรัม ซึ่ง ป.ป.ส. ยังมีการข่าวว่า มีนายทุนไทย ไปลงทุนปลูกกัญชาที่ประเทศเพื่อนบ้าน โดยจะส่งผลให้กัญชา มีปริมาณที่มากขึ้นในประเทศ ผมจึงขอเตือนให้ระมัดระวังเรื่องการใช้กัญชา เพราะก็มีข่าวออกมาเป็นระยะว่า มีเยาวชนต้องเข้าโรงพยาบาลเพราะใช้กัญชา รวมถึงอยากย้ําเตือนว่า ห้ามพกพากัญชา ออกนอกประเทศ หรือ ใช้กัญชาในช่วงเวลาเดินทาง เป็นอันขาด เนื่องจากในหลายประเทศยังผิดกฎหมายอยู่ และมีโทษหนัก” รมว.ยุติธรรม กล่าว
รัฐบาลไทย-ข่าวทำเนียบรัฐบาล-กระทรวงยุติธรรมประชุมคณะอนุกรรมการให้ความช่วยเหลือประจำกรุงเทพมหานคร และที่เกินอำนาจของคณะอนุกรรมการให้ความช่วยเหลือประจำจังหวัด คณะที่ ๑ ครั้งที่ ๒/๒๕๖๕
วันพุธที่ 10 พฤศจิกายน 2564
กระทรวงยุติธรรมประชุมคณะอนุกรรมการให้ความช่วยเหลือประจํากรุงเทพมหานคร และที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๑ ครั้งที่ ๒/๒๕๖๕
กระทรวงยุติธรรมประชุมคณะอนุกรรมการให้ความช่วยเหลือประจํากรุงเทพมหานคร และที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๑ ครั้งที่ ๒/๒๕๖๕
ในวันพุธที่ ๑๐ พฤศจิกายน ๒๕๖๔ เวลา ๑๓.๓๐ น. นายสหการณ์ เพ็ชรนรินทร์ รองปลัดกระทรวงยุติธรรม เป็นประธานการประชุมคณะอนุกรรมการให้ความช่วยเหลือประจํากรุงเทพมหานคร และที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๑ ครั้งที่ ๒/๒๕๖๕ ผ่านระบบการประชุมทางไกล (Video Conference) โดยมีคณะอนุกรรมการฯ และผู้ที่เกี่ยวข้องเข้าร่วมประชุมฯ
โดยสํานักงานกองทุนยุติธรรม ได้รวบรวมผลการให้ความช่วยเหลือประชาชนตามภารกิจกองทุนยุติธรรม ผ่านระบบ JFReport ซึ่งปัจจุบันมีผู้เข้ารับบริการทั้งหมด จํานวน ๑๓๐ ราย (ข้อมูล ณ วันที่ ๑ – ๑๕ ตุลาคม ๒๕๖๔) แบ่งเป็นผู้มาขอรับคําปรึกษากฎหมาย จํานวน ๒๓ ราย และผู้มาขอรับความช่วยเหลือตามภารกิจของกองทุนยุติธรรม จํานวน ๑๐๗ ราย รวมทั้งการรายงานการให้ความช่วยเหลือกรณียุติคําขอรับความช่วยเหลือเงินกองทุนยุติธรรม ได้พิจารณาคําขอรับความช่วยเหลือในการดําเนินคดี จํานวน ๑ ราย
นอกจากนี้ ที่ประชุมได้ทบทวนผลการพิจารณาคําขอรับความช่วยเหลือเสนอคณะอนุกรรมการให้ความช่วยเหลือประจํากรุงเทพมหานครฯ คณะที่ ๑ จํานวน ๑ ราย พร้อมทั้งพิจารณาคําขอรับความช่วยเหลือเสนอคณะอนุกรรมการให้ความช่วยเหลือประจํากรุงเทพมหานครฯ คณะที่ ๑ จํานวน ๑๘ ราย และคําขอรับความช่วยเหลือการขอปล่อยชั่วคราวผู้ต้องหาหรือจําเลย จํานวน ๑๐ ราย
รัฐบาลไทย-ข่าวทำเนียบรัฐบาล-ยกระดับส่งออก ใช้ตรา “ข้าวหอมมะลิไทย” สร้างความเชื่อมั่นทั่วโลก
วันอังคารที่ 21 มิถุนายน 2565
ยกระดับส่งออก ใช้ตรา “ข้าวหอมมะลิไทย” สร้างความเชื่อมั่นทั่วโลก
วันอังคารที่ 21 มิถุนายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลยกระดับการส่งออกข้าวไทย โดยใช้ตราสัญลักษณ์ “ข้าวหอมมะลิไทย” รูปรวงข้าวบนพื้นสีเขียว เป็นเครื่องหมายรับรองความเป็นข้าวหอมมะลิที่มีคุณภาพจากประเทศไทย โดยทําการโปรโมตเครื่องหมายนี้ผ่านทางทูตพาณิชย์ที่ทําหน้าที่อยู่ในแต่ละประเทศ และรวบรวมแบรนด์ข้าวหอมมะลิไทยที่ได้เครื่องหมายรับรองแล้วประกาศบนเว็บไซต์ให้ผู้นําเข้าและผู้ซื้อเข้าถึงได้ รวมถึงให้ผู้ประกอบการส่งออกข้าวไทยติด QR Code บนบรรจุภัณฑ์เพื่อให้ผู้ซื้อสามารถตรวจสอบย้อนกลับถึงที่มาและการรับรองคุณภาพของข้าวได้ สร้างความมั่นใจแก่ผู้บริโภคทั่วโลก สําหรับการส่งออกข้าวไทยในช่วง 4 เดือนแรกของปีนี้ มีปริมาณ 2.29 ล้านตัน คิดเป็นมูลค่า 39,446 ล้านบาท คาดว่าครึ่งปีหลังจะเพิ่มขึ้นอย่างต่อเนื่อง โดยตั้งเป้าหมายไว้ที่ 7 ล้านตัน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ก.อุตฯ จับมือชาวไร่ โรงงานร่วมแก้ปัญหาอ้อยสดสกปรก อ้อยไฟไหม้ก่อนเข้าโรงงาน ลดปัญหามลพิษ PM 2.5 ส่งเสริมคุณภาพชีวิตที่ดีให้แก่เกษตรกร
วันอังคารที่ 25 มกราคม 2565
ก.อุตฯ จับมือชาวไร่ โรงงานร่วมแก้ปัญหาอ้อยสดสกปรก อ้อยไฟไหม้ก่อนเข้าโรงงาน ลดปัญหามลพิษ PM 2.5 ส่งเสริมคุณภาพชีวิตที่ดีให้แก่เกษตรกร
สํานักงานคณะกรรมการอ้อยและน้ําตาลทรายหารือกลุ่มโรงงานน้ําตาลลุ่มแม่น้ําแม่กลอง เพื่อร่วมกันแก้ไขปัญหาการรับอ้อยสดสกปรกและปัญหาอ้อยไฟไหม้ของกลุ่มโรงงานน้ําตาลลุ่มแม่น้ําแม่กลอง
ก.อุตฯ จับมือชาวไร่ โรงงานร่วมแก้ปัญหาอ้อยสดสกปรก อ้อยไฟไหม้ก่อนเข้าโรงงาน ลดปัญหามลพิษ PM 2.5 ส่งเสริมคุณภาพชีวิตที่ดีให้แก่เกษตรกร
สํานักงานคณะกรรมการอ้อยและน้ําตาลทรายหารือกลุ่มโรงงานน้ําตาลลุ่มแม่น้ําแม่กลอง เพื่อร่วมกันแก้ไขปัญหาการรับอ้อยสดสกปรกและปัญหาอ้อยไฟไหม้ของกลุ่มโรงงานน้ําตาลลุ่มแม่น้ําแม่กลอง
นายกอบชัย สังสิทธิสวัสดิ์ ปลัดกระทรวงอุตสาหกรรมในฐานะประธานคณะกรรมการอ้อยและน้ําตาลทราย (กอน.) ได้รับทราบปัญหาการเก็บเกี่ยวอ้อยโดยไม่มีการตัดยอดและไม่มีการสางใบอ้อย กลายเป็นอ้อยมีสิ่งปนเปื้อน และอ้อยยอดยาว ในเขตภาคกลาง สั่งการให้ สอน. ดําเนินการแก้ไขปัญหาอ้อยสดสกปรกอย่างเร่งด่วนเพื่อประโยชน์ของชาวไร่อ้อยที่จะมีรายได้จากระบบอุตสาหกรรมอ้อยและน้ําตาลทรายเพิ่มขึ้น
นายเอกภัทร วังสุวรรณ เลขาธิการคณะกรรมการอ้อยและน้ําตาลทราย เปิดเผยว่า สํานักงานคณะกรรมการอ้อยและน้ําตาลทราย ในฐานะเป็นหน่วยงานหลักที่กํากับดูแลระบบอุตสาหกรรมอ้อยและน้ําตาลทรายของไทย โดยวันที่ 19 มกราคม 2565 ได้ลงพื้นที่รับฟังปัญหาและสถานการณ์การหีบอ้อยของจังหวัดกาญจนบุรี ปรากฏว่าปัญหาอ้อยสดสกปรกในปีนี้รุนแรงกว่าปีที่ผ่านมา จึงเชิญเจ้าของโรงงานน้ําตาลลุ่มแม่น้ําแม่กลองทั้ง 9 โรงงานมาประชุมเมื่อวันที่ 20 มกราคม 2565 เพื่อแก้ไขปัญหาอ้อยสดสกปรกที่เข้าโรงงาน ซึ่งทุกโรงงานเห็นด้วยที่จะไม่รับอ้อยสดสกปรกเข้าหีบและได้ร่วมกันลงนามบันทึกข้อตกลงความร่วมมือ ในการงดรับอ้อยสดสกปรก ที่ไม่มีการตัดยอด ไม่สางใบอ้อย และมีสิ่งปนเปื้อน หากตรวจพบจะให้ชาวไร่นําอ้อยกลับไปปรับปรุงคุณภาพอ้อยให้เป็นไปตามเกณฑ์อ้อยสดคุณภาพดี แล้วนํากลับมาส่งโรงงานอีกครั้งหนึ่ง ทั้งนี้ มีผลตั้งแต่วันที่ 25 มกราคม 2565 เป็นต้นไป
นายเอกภัทร กล่าวเพิ่มเติมว่า การลงนามบันทึกข้อตกลงความร่วมมือในครั้งนี้ เพื่อแก้ไขปัญหาอ้อยสดสกปรก ที่ไม่มีการตัดยอด ไม่สางใบอ้อยและมีสิ่งปนเปื้อน ที่เป็นสาเหตุทําให้เปอร์เซ็นต์น้ําตาลต่อตันอ้อยลดลง ป้องกันความเสียหายของเครื่องจักร และไม่ให้โรงงานต้องหยุดการผลิต ซึ่งส่งผลกระทบต่อการส่งอ้อยของชาวไร่ที่ต้องรอคิวเทอ้อยเป็นเวลานาน และจะเกิดความเสียหายต่อรายได้ของระบบอุตสาหกรรมอ้อยและน้ําตาลทราย รวมถึงการร่วมมือไม่รับอ้อยไฟไหม้ที่เกิดจากการเผาอ้อยก่อนตัด ซึ่งเป็นสาเหตุหนึ่งของการเกิดฝุ่น PM 2.5 ที่ส่งผลกระทบต่อปัญหาด้านสุขภาพของประชาชนและภาพลักษณ์ด้านการท่องเที่ยวของจังหวัด
รัฐบาลไทย-ข่าวทำเนียบรัฐบาล-“อนุทิน” เผย ร่างประกาศกลิ่นและควัน “กัญชา” เป็นเหตุรำคาญ อยู่ระหว่างรอพิจารณาก่อนลงนาม
วันจันทร์ที่ 30 พฤษภาคม 2565
“อนุทิน” เผย ร่างประกาศกลิ่นและควัน “กัญชา” เป็นเหตุรําคาญ อยู่ระหว่างรอพิจารณาก่อนลงนาม
รองนายกรัฐมนตรีและรัฐมนตรีว่าการกระทรวงสาธารณสุข เผย ร่างประกาศกลิ่นและควัน “กัญชา” เป็นเหตุรําคาญ ผ่านการพิจารณาจากคณะกรรมการการสาธารณสุขแล้ว อยู่ระหว่างส่งมาให้พิจารณาก่อนลงนามตามขั้นตอน ส่วนกฎหมายกัญชากัญชงที่ขณะนี้ยังอยู่ในสภา
รองนายกรัฐมนตรีและรัฐมนตรีว่าการกระทรวงสาธารณสุข เผย ร่างประกาศกลิ่นและควัน “กัญชา” เป็นเหตุรําคาญ ผ่านการพิจารณาจากคณะกรรมการการสาธารณสุขแล้ว อยู่ระหว่างส่งมาให้พิจารณาก่อนลงนามตามขั้นตอน ส่วนกฎหมายกัญชากัญชงที่ขณะนี้ยังอยู่ในสภายืนยันจะไม่เลื่อนการปลดล็อก
วันนี้ (30 พฤษภาคม 2565) ที่โรงแรมพูลแมน คิง เพาเวอร์ กทม. นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวระหว่างเปิดการประชุมการส่งเสริมการประกอบการด้านผลิตภัณฑ์สุขภาพจากกัญชา กัญชง เพื่อเปิดรับฟังความคิดเห็นและความคาดหวังของผู้ประกอบการ ต่อการปรับปรุงกฎระเบียบ กระบวนการให้บริการ รวมทั้งมาตรการส่งเสริมการประกอบการ รองรับการปลดล็อกกัญชา กัญชง ว่า นโยบายกัญชากัญชงจะประสบความสําเร็จได้นั้น การขับเคลื่อนของปลายน้ํามีความสําคัญ เนื่องจากเป็นการนํากัญชากัญชงไปใช้เป็นส่วนประกอบในผลิตภัณฑ์สุขภาพ ทั้งอาหาร สมุนไพรและเครื่องสําอาง เป็นโอกาสสร้างเศรษฐกิจของประเทศให้ฟื้นตัวจากโควิด 19 ซึ่งประเทศไทยได้รับการยอมรับในระดับโลก ว่าสามารถรับมือสถานการณ์โควิด 19 ได้อย่างดี มีการพัฒนาระบบสาธารณสุขอย่างเข้มแข็ง ทําให้การผลิตสินค้าเกี่ยวกับยาและสุขภาพจะได้รับการยอมรับโดยปริยาย
“กระทรวงสาธารณสุข ย้ํามาตลอดในการใช้กัญชาในทางที่ดี เป็นประโยชน์ทางการแพทย์ สุขภาพ และการเสริมสร้างรายได้ การนําไปใช้ในทางที่ไม่เกิดประโยชน์ต่อสุขภาพ เช่น การนําไปสูบ จึงไม่อยู่ในเจตนารมณ์ของกฎหมาย ทั้งนี้ กฎหมายกัญชากัญชงที่ขณะนี้ยังอยู่ในสภา ยืนยันว่าจะไม่เลื่อนการปลดล็อก เพราะจะกระทบกับคนจํานวนมากที่จะใช้ประโยชน์ทางการแพทย์ ขับเคลื่อนรายได้และเศรษฐกิจ ซึ่งผู้ประกอบการต่างๆ ได้เตรียมดําเนินการไปมากแล้ว” นายอนุทินกล่าว
นายอนุทินกล่าวต่อว่า วันนี้คณะกรรมการการสาธารณสุข ได้มีการประชุมพิจารณาประกาศกระทรวงสาธารณสุขเกี่ยวกับการกําหนดกลิ่นและควันจากกัญชากัญชงเป็นเหตุรําคาญเรียบร้อยแล้ว และจะส่งร่างประกาศมาให้พิจารณาในวันที่ 31 พฤษภาคม 2565 ซึ่งจะรีบพิจารณาและลงนามโดยเร็วที่สุด หลังลงนามแล้วจะส่งไปยัง
ราชกิจจานุเบกษาเพื่อประกาศและมีผลบังคับใช้ต่อไป
********************************************* 30 พฤษภาคม 2565
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ วางแนวทาง/กรอบเวลา การจัดทำฐานข้อมูลโครงการอันเนื่องมาจากพระราชดำริ
วันศุกร์ที่ 22 เมษายน 2565
กระทรวงเกษตรและสหกรณ์ วางแนวทาง/กรอบเวลา การจัดทําฐานข้อมูลโครงการอันเนื่องมาจากพระราชดําริ
กระทรวงเกษตรและสหกรณ์ วางแนวทาง/กรอบเวลา การจัดทําฐานข้อมูลโครงการอันเนื่องมาจากพระราชดําริ เพื่อไม่ให้เกิดความซ้ําซ้อนของโครงการฯ ของกระทรวงเกษตรฯ กับฐานข้อมูลของสํานักงาน กปร.
นางสาวนฤมล สงวนวงศ์ ผู้ช่วยปลัดกระทรวงเกษตรและสหกรณ์ เป็นประธานการประชุมคณะทํางานดําเนินงานโครงการอันเนื่องมาจากพระราชดําริ กระทรวงเกษตรและสหกรณ์ ครั้งที่ 2/2565 ผ่านระบบการประชุมทางไกลออนไลน์ (Zoom Meeting) โดยที่ประชุมได้รับทราบแนวทาง/กรอบเวลาการจัดทําฐานข้อมูลโครงการอันเนื่องมาจากพระราชดําริ ตามที่ปลัดกระทรวงเกษตรและสหกรณ์เห็นชอบ ให้มีความครอบคลุมทั้งในมิติพระราชดําริ (ของพระบาทสมเด็จพระเจ้าอยู่หัว และพระบรมวงศานุวงศ์) ครอบคลุมพระราชดําริของ 9 พระองค์ คือ
1) พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
2) สมเด็จพระศรีนครินทราบรมราชชนนี
3) สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
4) พระบาทสมเด็จพระเจ้าอยู่หัว
5) สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
6) สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒนวรขัตติยราชนารี
7) สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
8) ทูลกระหม่อมหญิงอุบลรัตนราชกัญญา สิริวัฒนาพรรณวดี
และ 9) พระเจ้าวรวงศ์เธอ พระองค์เจ้าอทิตยาทรกิติคุณ
มิติโครงการ ครอบคลุม 4 ลักษณะโครงการ ตามที่สํานักงานคณะกรรมการพิเศษเพื่อประสานงานโครงการอันเนื่องมาจากพระราชดําริ (สํานักงาน กปร.) กําหนด ประกอบด้วย 1) โครงการตามพระราชประสงค์ 2) โครงการหลวง 3) โครงการในพระบรมราชานุเคราะห์ และ 4) โครงการตามพระราชดําริ หรือโครงการอันเนื่องมาจากพระราชดําริ และมิติงบประมาณ ครอบคลุมโครงการที่ดําเนินการโดยใช้งบประมาณจากแหล่งงบประมาณต่าง ๆ ได้แก่ 1) งบประมาณปกติหรืองบประมาณรายจ่ายประจําปีงบประมาณของหน่วยงาน/ส่วนราชการ 2) งบประมาณของสํานักงาน กปร. และ 3) งบประมาณสนับสนุนจากแหล่งงบประมาณอื่น โดยแบ่งกรอบระยะเวลาการดําเนินการ ออกเป็น 3 ระยะ คือ ระยะแรก (ระยะเร่งด่วน) ให้ดําเนินการจัดทํารูปแบบที่กําหนด (Platform) ให้แล้วเสร็จ ภายในวันที่ 30 มิถุนายน 2565 และรายงานผลโครงการในระบบได้ ภายในวันที่ 30 กันยายน 2565 ระยะกลาง ให้ดําเนินการจัดทํารูปแบบที่กําหนด (Platform) ให้แล้วเสร็จ และรายงานผลโครงการ ในระบบได้ ภายในปีงบประมาณ พ.ศ. 2566 (วันที่ 30 กันยายน 2566) และระยะยาว ให้ดําเนินการให้แล้วเสร็จ ครบถ้วนสมบูรณ์ทุกมิติ ภายในปีงบประมาณ พ.ศ. 2567 (วันที่ 30 กันยายน 2567)
นอกจากนี้ ที่ประชุมยังได้เห็นชอบรูปแบบการจัดทําระบบฐานข้อมูลโครงการอันเนื่องมาจากพระราชดําริของกระทรวงเกษตรและสหกรณ์ โดยมอบหมายให้ทุกหน่วยงานทบทวน/ปรับปรุงฐานข้อมูลโครงการอันเนื่องมาจากพระราชดําริ ภายใต้มิติโครงการ ๔ ลักษณะโครงการ ตามที่สํานักงาน กปร. กําหนด ประกอบด้วย 1) โครงการตามพระราชประสงค์ 2) โครงการหลวง 3) โครงการในพระบรมราชานุเคราะห์ และ 4) โครงการตามพระราชดําริ หรือโครงการอันเนื่องมาจากพระราชดําริ เพื่อให้เกิดความเข้าใจในทิศทางเดียวกันและสามารถนําฐานข้อมูลที่พัฒนามาบริหารจัดการโครงการพระราชดําริของกระทรวง ลดความซ้ําซ้อน และสามารถบูรณาการและติดตามผลการดําเนินงานได้อย่างรวดเร็ว
รัฐบาลไทย-ข่าวทำเนียบรัฐบาล-กกจ. รับรางวัลหน่วยงานที่ผ่านการรับรองมาตรฐานการให้บริการของศูนย์ราชการสะดวก ประจำปี 2564
วันพฤหัสบดีที่ 30 กันยายน 2564
กกจ. รับรางวัลหน่วยงานที่ผ่านการรับรองมาตรฐานการให้บริการของศูนย์ราชการสะดวก ประจําปี 2564
กรมการจัดหางาน ได้ผ่านการรับรองมาตรฐานการให้บริการของศูนย์ราชการสะดวก (GECC) ประจําปี 2564 จํานวน 3 ศูนย์ ได้แก่ ศูนย์บริการจัดหางานเพื่อคนไทย (Smart Job Center)  สํานักงานจัดหางานจังหวัดเชียงราย และสํานักงานจัดหางานจังหวัดระยอง
วันที่ 30 กันยายน 2564 นายไพโรจน์ โชติกเสถียร อธิบดีกรมการจัดหางาน เข้ารับมอบโล่และตรารับรองมาตรฐานการให้บริการของศูนย์ราชการสะดวก ประจําปี 2564 จากนายอนุชา นาคาศัย รัฐมนตรีประจําสํานักนายกรัฐมนตรี ผ่านระบบ VDO Conference : Zoom Meeting ซึ่งกรมการจัดหางานได้รับรางวัลทั้งสิ้น จํานวน 3 รางวัล คือ ศูนย์บริการจัดหางานเพื่อคนไทย ( Smart Job Center) สํานักงานจัดหางานจังหวัดเชียงราย และสํานักงานจัดหางานจังหวัดระยอง โดยทั้งหมดได้รับรางวัลระดับฟ้า (ระดับพื้นฐาน)
สําหรับการจัดงานในครั้งนี้จัดขึ้นโดยสํานักงานปลัดสํานักนายกรัฐมนตรี เพื่อเป็นเกียรติแก่หน่วยงานที่ผ่านการรับรองมาตรฐานจากคณะกรรมการอํานวยการศูนย์ราชการสะดวก และเพื่อให้การบริการประชาชนของทุกหน่วยงานของรัฐมีความสะดวก รวดเร็ว เข้าถึงง่าย เป็นไปตามนโยบายของรัฐบาลภายใต้การนําของพล.อ.ประยุทธ์ จันทร์โอชา นายกรัฐมนตรี โดยในปีนี้มีหน่วยงานที่ผ่านการรับรองมาตรฐานการให้บริการของศูนย์ราชการสะดวก (GECC) ประจําปี พ.ศ. 2564 จํานวน 888 ศูนย์
"กรมการจัดหางานจะพัฒนาและยกระดับการให้บริการประชาชนตามภารกิจของกรมการจัดหางาน เพื่อตอบสนองต่อความต้องการของประชาชนให้ดียิ่งขึ้น มุ่งสู่มาตรฐานศูนย์ราชการสะดวก หรือ Government Easy Contact Center (GECC) ตามนโยบายรัฐบาล" อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-กรมเจ้าท่า ร่วมกับหน่วยงานบริหารความปลอดภัยทางทะเลของสาธารณรัฐประชาชนจีนจัดฝึกอบรมว่าด้วยการสร้างเสริมศักยภาพความปลอดภัยของเรือโดยสาร
วันพฤหัสบดีที่ 24 มิถุนายน 2564
กรมเจ้าท่า ร่วมกับหน่วยงานบริหารความปลอดภัยทางทะเลของสาธารณรัฐประชาชนจีนจัดฝึกอบรมว่าด้วยการสร้างเสริมศักยภาพความปลอดภัยของเรือโดยสาร
...
นายสมชาย สุมนัสขจรกุล รองอธิบดีกรมเจ้าท่า กระทรวงคมนาคม เป็นประธานเปิดการฝึกอบรมว่าด้วยการสร้างเสริมศักยภาพความปลอดภัยของเรือโดยสาร ภายใต้กรอบการประชุมอาเซียนว่าด้วยความร่วมมือด้านการเมืองและความมั่นคงในภูมิภาคเอเชีย - แปซิฟิก ผ่านระบบการประชุมทางไกล ร่วมกับ Mr. LI Hongyin รองผู้อํานวยการหน่วยงานบริหารความปลอดภัยทางทะเล สาธารณรัฐประชาชนจีน เมื่อวันที่ 22 มิถุนายน 2564 ณ ห้องประชุมสาครวิสัย กรมเจ้าท่า
กรมเจ้าท่า (จท.) ร่วมกับหน่วยงานบริหารความปลอดภัยทางทะเล (China Maritime Safety Administration) ของสาธารณรัฐประชาชนจีน จัดการฝึกอบรมว่าด้วยการสร้างเสริมศักยภาพความปลอดภัยของเรือโดยสาร ภายใต้กรอบการประชุมอาเซียนว่าด้วยความร่วมมือด้านการเมืองและความมั่นคงในภูมิภาคเอเชีย - แปซิฟิก (ASEAN Regional Forum Training on Ferry Safety Capacity Building) ระหว่างวันที่ 22 – 25 มิถุนายน 2564 และวันที่ 5 – 9 กรกฎาคม 2564 ผ่านระบบการประชุมทางไกล เพื่อสร้างเสริมศักยภาพด้านความปลอดภัยของเรือโดยสาร โดยมีผู้แทนจากหน่วยงานด้านความปลอดภัยทางน้ําของประเทศสมาชิกอาเซียนและประเทศคู่เจรจา ผู้แทนจาก จท. ทั้งหน่วยงานส่วนกลาง หน่วยงานเจ้าท่าภูมิภาคและสาขา รวมทั้งผู้ประกอบการเรือโดยสารเข้ารับการฝึกอบรม เนื้อหาการฝึกอบรมประกอบด้วย ความร่วมมือด้านความปลอดภัยของเรือโดยสารในระดับภูมิภาคและระดับระหว่างประเทศ รูปแบบของอุบัติเหตุและสาเหตุการเกิดอุบัติเหตุของเรือโดยสาร เทคโนโลยีและมาตรการในการบริหารจัดการความปลอดภัยของเรือโดยสาร กลไกการบริหารจัดการความปลอดภัยของเรือโดยสารที่รอบด้าน ปฏิบัติการค้นหาและช่วยเหลือ การตรวจเรือโดยสาร อุปกรณ์ความปลอดภัยบนเรือโดยสาร และการฝึกอบรมลูกเรือของเรือโดยสาร
รัฐบาลไทย-ข่าวทำเนียบรัฐบาล-รพ.ยี่งอเฉลิมพระเกียรติ 80 พรรษา ใช้ระบบดิจิทัลช่วยบริการผู้ป่วย พร้อมฉีดวัคซีนเชิงรุกช่วยควบคุมการระบาดโควิด 19 ในพื้นที่
วันศุกร์ที่ 15 กรกฎาคม 2565
รพ.ยี่งอเฉลิมพระเกียรติ 80 พรรษา ใช้ระบบดิจิทัลช่วยบริการผู้ป่วย พร้อมฉีดวัคซีนเชิงรุกช่วยควบคุมการระบาดโควิด 19 ในพื้นที่
องคมนตรี ติดตามความก้าวหน้าการพัฒนางานของโรงพยาบาลยี่งอเฉลิมพระเกียรติ 80 พรรษา จังหวัดนราธิวาส พบมีการนําเทคโนโลยีดิจิทัลมาพัฒนากระบวนการดูแลรักษาผู้ป่วยโควิด 19 เพิ่มความปลอดภัยของผู้ป่วย เจ้าหน้าที่ และชุมชน
องคมนตรี ติดตามความก้าวหน้าการพัฒนางานของโรงพยาบาลยี่งอเฉลิมพระเกียรติ 80 พรรษา จังหวัดนราธิวาส พบมีการนําเทคโนโลยีดิจิทัลมาพัฒนากระบวนการดูแลรักษาผู้ป่วยโควิด 19 เพิ่มความปลอดภัยของผู้ป่วย เจ้าหน้าที่ และชุมชน และยังมีโครงการ “ตรวจให้รู้ แล้ว You ก็รับวัคซีน” ค้นหาผู้ติดเชื้อพร้อมให้วัคซีนเชิงรุกถึงบ้าน ช่วยควบคุมการระบาดโควิด 19 ในพื้นที่ได้อย่างรวดเร็ว
วันนี้ (15 กรกฎาคม 2565 ) ที่โรงพยาบาลยี่งอเฉลิมพระเกียรติ 80 พรรษา อําเภอยี่งอ จังหวัดนราธิวาส พลอากาศเอก ชลิต พุกผาสุข องคมนตรี รองกรรมการมูลนิธิเทพรัตนเวชชานุกูล พร้อมด้วย นายแพทย์โสภณ เมฆธน ผู้ช่วยรัฐมนตรีประจํากระทรวงสาธารณสุข นายแพทย์ธงชัย เลิศวิไลรัตนพงศ์ รองปลัดกระทรวงสาธารณสุข นายแพทย์สุเทพ เพชรมาก ผู้ตรวจราชการกระทรวงสาธารณสุข เขตสุภาพที่ 12 คณะผู้บริหาร และหน่วยงานที่เกี่ยวข้อง ตรวจเยี่ยมให้กําลังใจการปฏิบัติงานและติดตามความก้าวหน้าการพัฒนางานสําคัญของโรงพยาบาล พร้อมมอบของเยี่ยมให้กับผู้ป่วยที่มารับบริการ
นายแพทย์โสภณ กล่าวว่า โรงพยาบาลยี่งอเฉลิมพระเกียรติ 80 พรรษา เป็นโรงพยาบาลชุมชน 1 ใน 10 แห่ง ที่กระทรวงสาธารณสุขจัดสร้างและพัฒนาให้เป็นโรงพยาบาลชุมชนเฉลิมพระเกียรติ 80 พรรษา โดยอยู่ในพระอุปถัมภ์ของมูลนิธิเทพรัตนเวชชานุกูล ดูแลประชาชนในพื้นที่ 42,782 คน มีการพัฒนาศักยภาพการจัดบริการผู้ป่วยอย่างต่อเนื่องตามวิสัยทัศน์ “เราจะเป็นโรงพยาบาลที่มีคุณภาพที่ดีที่สุดของชุมชน” (The best Community-Owned Hospital) ซึ่งในช่วงที่มีการแพร่ระบาดของโรคโควิด 19 ได้ปรับกระบวนการดูแลรักษาเพื่อเพิ่มความปลอดภัยทั้งกับตัวผู้ป่วย เจ้าหน้าที่ และชุมชน โดยแผนกผู้ป่วยนอก ได้จัดระบบคัดกรองและแยกผู้ป่วยโรคระบบทางเดินหายใจออกจากผู้ป่วยอื่นๆ ส่วนแผนกผู้ป่วยใน ได้นําเทคโนโลยีดิจิทัลมาช่วยในการให้บริการ เช่น ใช้ Digital Chart แทนการบันทึกด้วยระบบกระดาษ ใช้ระบบ AI ในการแปลผลเอกซเรย์ปอด รวมถึงระบบ Telemedicine ระบบกล้องวงจรปิด เป็นต้น
นายแพทย์โสภณ กล่าวต่อว่า ในด้านการป้องกันควบคุมโรคโควิด 19 ได้ใช้อาคารภูมิพัฒน์จัดเป็นพื้นที่ให้บริการวัคซีนแก่ประชาชน และยังจัดทําโครงการ “ตรวจให้รู้ แล้ว You ก็รับวัคซีน” ซึ่งเป็นการค้นหาผู้ติดเชื้อในหมู่บ้านที่พบการระบาดควบคู่กับให้บริการฉีดวัคซีนเชิงรุกถึงบ้าน เพื่อให้ครอบคลุมกลุ่มเป้าหมายให้มากที่สุด โดยได้รับการสนับสนุนรถเคลื่อนที่จากมูลนิธิเทพรัตนเวชชานุกูล ทําให้สามารถจํากัดการแพร่ระบาดได้อย่างรวดเร็ว ทั้งนี้ ข้อมูลสะสมถึงวันที่ 7 กรกฎาคม 2565 โรงพยาบาลยี่งอเฉลิมพระเกียรติ 80 พรรษา ได้ให้บริการฉีดวัคซีนโควิด 19 เข็มที่ 1 จํานวน 26,711 ราย คิดเป็นร้อยละ 55.75 เข็มที่ 2 จํานวน 21,091 ราย คิดเป็นร้อยละ 44.26 และเข็มที่ 3 จํานวน 2,001 ราย คิดเป็นร้อยละ 6.67
******************************15 กรกฎาคม 2565
รัฐบาลไทย-ข่าวทำเนียบรัฐบาล-“อนุทิน” รับมอบเครื่องช่วยหายใจ ชนิด High Flow ส่งมอบให้หน่วยบริการ สธ. 7 แห่ง
วันอังคารที่ 13 กรกฎาคม 2564
“อนุทิน” รับมอบเครื่องช่วยหายใจ ชนิด High Flow ส่งมอบให้หน่วยบริการ สธ. 7 แห่ง
รองนายกรัฐมนตรีและรัฐมนตรีว่าการกระทรวงสาธารณสุข รับมอบเครื่องช่วยหายใจชนิด High Flow 20 เครื่อง มูลค่า 5 ล้านบาท จากบริษัทสยามแก๊ส แอนด์ ปิโตรเคมีคัลส์ จํากัด (มหาชน) ส่งมอบให้กับหน่วยบริการสาธารณสุข 7 แห่ง เพื่อสนับสนุนหน่วยบริการใช้ในการดูแลรักษา
รองนายกรัฐมนตรีและรัฐมนตรีว่าการกระทรวงสาธารณสุข รับมอบเครื่องช่วยหายใจชนิดHigh Flow 20 เครื่องมูลค่า 5 ล้านบาท จากบริษัทสยามแก๊ส แอนด์ ปิโตรเคมีคัลส์ จํากัด (มหาชน) ส่งมอบให้กับหน่วยบริการสาธารณสุข 7 แห่งเพื่อสนับสนุนหน่วยบริการใช้ในการดูแลรักษาผู้ป่วยโรคโควิด 19
วันนี้ (13 กรกฎาคม 2564) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยคณะผู้บริหารกระทรวงสาธารณสุข รับมอบเครื่องช่วยหายใจชนิดHigh Flowมูลค่า 5 ล้านบาท จากบริษัทสยามแก๊สแอนด์ ปิโตรเคมีคัลส์ จํากัด (มหาชน) ให้กับ 7 หน่วยบริการสาธารณสุขในสังกัดกระทรวงสาธารณสุข จํานวน 20 เครื่อง
นายอนุทินกล่าวว่า ในนามของรัฐบาลและกระทรวงสาธารณสุข ขอขอบคุณ คุณวรวิทย์ วีรบวรพงศ์ ประธานกรรมการบริหาร บริษัท สยามแก๊ส แอนด์ ปิโตรเคมีคัลส์ จํากัด (มหาชน) คุณพัชรา วีรบวรพงศ์ และคณะ ที่มีจิตกุศลนําเครื่องช่วยหายใจชนิดHigh Flow ให้สถานบริการของกระทรวงสาธารณสุขซึ่งเครื่องช่วยหายใจชนิดนี้มีความจําเป็นและมีประโยชน์อย่างมากในการดูแลรักษาผู้ป่วยโควิด 19เปรียบเสมือนต่อชีวิตให้ผู้ป่วย โดยเฉพาะผู้ป่วยกลุ่มสีเหลืองแก่ เมื่อได้รับการดูแลด้วยเครื่องอุปกรณ์การแพทย์นี้ พร้อมการให้ยา จะทําให้ผู้ป่วยส่วนใหญ่มีอาการดีขึ้น และสามารถกลับบ้านได้ กระทรวงสาธารณสุขจะเร่งดําเนินการจัดส่งเครื่องช่วยหายใจชนิดHigh Flowที่ได้รับบริจาคจํานวน 20 เครื่องให้กับหน่วยบริการสาธารณสุขทั้ง 7 แห่ง ตามเจตนารมณ์ของผู้บริจาคโดยเร็ว ขอให้มั่นใจว่าเครื่องมือแพทย์นี้จะช่วยต่อชีวิตผู้คนได้อีกจํานวนมาก
ทั้งนี้ หน่วยบริการ 7 แห่งที่ได้รับเครื่องช่วยหายใจชนิดHigh Flow ได้แก่ รพ.สมุทรปราการ 5 เครื่อง รพ.บางน้ําเปรี้ยว จ.ฉะเชิงเทรา 4 เครื่อง,สถาบันราชประชาสมาสัย พระประแดง จ.สมุทรปราการ และสํานักงานสาธารณสุขจังหวัดนครปฐม แห่งละ 3 เครื่อง, รพ.บางพลี จ.สมุทรปราการ และรพ.เกาะสีชัง จ.ชลบุรี แห่งละ 2 เครื่องและสํานักงานสาธารณสุขจังหวัดฉะเชิงเทรา 1 เครื่อง
******************************* 13 กรกฎาคม 2564
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ให้กำลังใจนักกีฬากรีฑาเยาวชนไทยจากการแข่งกรีฑาเยาวชนโลก ชื่นชมความสามารถนักกรีฑาเยาวชนไทยทุกคน ขอให้เก็บเกี่ยวประสบการณ์จากการแข่งขันนำมาพัฒนาตัวเองต่อไป
วันศุกร์ที่ 5 สิงหาคม 2565
โฆษกรัฐบาลเผย นายกฯ ให้กําลังใจนักกีฬากรีฑาเยาวชนไทยจากการแข่งกรีฑาเยาวชนโลก ชื่นชมความสามารถนักกรีฑาเยาวชนไทยทุกคน ขอให้เก็บเกี่ยวประสบการณ์จากการแข่งขันนํามาพัฒนาตัวเองต่อไป
โฆษกรัฐบาลเผย นายกฯ ให้กําลังใจนักกีฬากรีฑาเยาวชนไทยจากการแข่งกรีฑาเยาวชนโลก ชื่นชมความสามารถนักกรีฑาเยาวชนไทยทุกคน ขอให้เก็บเกี่ยวประสบการณ์จากการแข่งขันนํามาพัฒนาตัวเองต่อไป
วันนี้ (วันที่ 5 สิงหาคม 2565) นายธนกร วังบุญคงชนะ โฆษกประจําสํานักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้กําลังใจและชื่นชมความพยายามของนักกรีฑาเยาวชนไทย ในการแข่งกรีฑาเยาวชนโลก รุ่นอายุไม่เกิน 20 ปี ที่เมืองคาลี ประเทศโคลอมเบีย
โฆษกประจําสํานักนายกรัฐมนตรี กล่าวว่า การแข่งขันกรีฑาเยาวชนอายุไม่เกิน 20 ปี ชิงแชมป์โลก 2022 (World Athletics U20 Championships Cali 2022) จัดขึ้นระหว่างวันที่ 1 - 6 สิงหาคม 2565 ที่เอสตาดิโอ โอลิมปิโก ปาสกาล เกอร์เรโร ณ เมืองคาลี ประเทศโคลอมเบีย โดยสมาคมกีฬากรีฑาแห่งประเทศไทย ในพระบรมราชูปถัมภ์ ได้ส่งนักกรีฑาเยาวชนทีมชาติไทย 9 คน เข้าร่วมใน 5 รายการแข่งขัน ได้แก่ วิ่ง 100 เมตรชาย, วิ่ง 200 เมตรชาย, วิ่ง 400 เมตรชาย, วิ่งผลัด 4X100 เมตรชาย และ วิ่งผลัด 4X400 เมตรชาย
ผลการแข่งขันที่ผ่านมา “บิว” ภูริพล บุญสอน นักกรีฑาวัย 16 ปี เจ้าของ 3 เหรียญทองซีเกมส์ 2021 ทําฟอร์มเยี่ยม ทําเวลาได้ดีที่สุดจากรอบรองชนะเลิศ วิ่ง 100 เมตรชาย ด้วยสถิติ 10.09 วินาที ก่อนในรอบชิงชนะเลิศจะวิ่งจบอันดับที่ 4 ของโลกในรุ่นเยาวชน รายการวิ่ง 100 เมตรชาย โดยทําเวลาได้ 10.12 วินาที ซึ่งหากนับเฉพาะนักกรีฑาจากทวีปเอเชีย บิว คืออันดับที่ 1 ในการแข่งขันเยาวชนชิงแชมป์โลกครั้งนี้
ในขณะที่ จอชชัว โรเบิร์ต แอทคินสัน นักกรีฑาวัย 18 ปี เจ้าของ 4 เหรียญทองซีเกมส์ 2021 ทําผลงานได้อย่างน่าชื่นชมในรายการวิ่ง 400 เมตรชาย สามารถผ่านเข้าสู่รอบชิงชนะเลิศได้สําเร็จ ก่อนคว้าอันดับ 5 ของโลกในรุ่นเยาวชนเช่นกัน ทําเวลา 46.31 วินาที
“นายกรัฐมนตรีชื่นชมและให้กําลังใจนักกีฬาตัวแทนไทยทุกคนที่มีความพยายามและมุ่งมั่นในการแข่งขันอย่างเต็มที่ โดยชื่นชม บิว ภูริพล และ จอชชัว โรเบิร์ต แอทคินสัน ในการแข่งรอบชิงชนะเลิศ ว่าเป็นเด็กที่มีความสามารถ เชื่อมั่นว่าจะพัฒนา และยังมีโอกาสอื่น ๆ อีก และขอให้ทุกฝ่ายเก็บเกี่ยวประสบการณ์ที่ได้รับจากการแข่งขันครั้งนี้ นํามาพัฒนาวงการกรีฑาไทย” ทั้งนี้ นายธนกรฯ กล่าวว่ายังเหลือการแข่งขัน วิ่งผลัด 4X400 เมตรชาย ในคืนวันนี้ เวลา 23.15 น. ขอเชิญชวนคนไทยทุกคนส่งกําลังใจให้นักกีฬาเยาวชนกรีฑาไทยร่วมกัน
รัฐบาลไทย-ข่าวทำเนียบรัฐบาล-เตือน! 6 จว. ภาคใต้ ระวังฝนตกหนักและน้ำหลาก 15 – 19 ธ.ค. 64
วันพฤหัสบดีที่ 16 ธันวาคม 2564
เตือน! 6 จว. ภาคใต้ ระวังฝนตกหนักและน้ําหลาก 15 – 19 ธ.ค. 64
.....
กรมป้องกันและบรรเทาสาธารณภัย (ปภ.) แจ้งเตือนหน่วยงานในพื้นที่และประชาชน 6 จังหวัดภาคใต้ ได้แก่ นครศรีธรรมราช พัทลุง สงขลา ปัตตานี ยะลา และนราธิวาส เฝ้าระวังอุทกภัย ในช่วงวันที่ 15 - 19 ธ.ค. นี้ แบ่งเป็น
.
1.พื้นที่เฝ้าระวังน้ําหลาก ดินถล่ม ได้แก่ จ.นครศรีธรรมราช พัทลุง สงขลา ปัตตานี ยะลา นราธิวาส
2.พื้นที่เฝ้าระวังอ่างเก็บน้ําที่มีปริมาณน้ํามากกว่า 80% และมีแนวโน้มเพิ่มสูงขึ้น เสี่ยงน้ําล้นกระทบท้ายอ่างเก็บน้ําคลองป่าบอน จ.พัทลุง อ่างเก็บน้ําคลองหลา และอ่างเก็บน้ําคลองสะเดา จ.สงขลา
3.พื้นที่เฝ้าระวังระดับน้ําล้นตลิ่งเข้าท่วมบริเวณพื้นที่ลุ่มต่ํา รวมถึงบริเวณปากแม่น้ําและหลังแนวคันกั้นน้ําทะเล ได้แก่ จ.นครศรีธรรมราช สงขลา ปัตตานี ยะลา นราธิวาส
.
พร้อมเตรียมการเฝ้าระวัง ติดตามสถานการณ์อย่างใกล้ชิด รวมถึงเครื่องมือเครื่องจักรกลและทีมปฏิบัติการให้พร้อมเผชิญเหตุและช่วยเหลือประชาชนในพื้นที่ทันที โดยประชาชนสามารถแจ้งเหตุ – ขอความช่วยเหลือได้ที่ LINE “ปภ.รับแจ้งเหตุ1784” @1784DDPM/ แอปฯ “พ้นภัย”/ สายด่วนนิรภัย 1784 ตลอด 24 ชม.
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-“ชัยวุฒิ”ต้อนรับผู้บริหารโนเกีย พร้อมพัฒนาความร่วมมือด้านดิจิทัล
วันพุธที่ 27 เมษายน 2565
“ชัยวุฒิ”ต้อนรับผู้บริหารโนเกีย พร้อมพัฒนาความร่วมมือด้านดิจิทัล
“ชัยวุฒิ”ต้อนรับผู้บริหารโนเกีย พร้อมพัฒนาความร่วมมือด้านดิจิทัล
เมื่อวันที่ 27 เมษายน 2565 นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) ได้ให้การต้อนรับ คณะผู้บริหารจากบริษัท โนเกีย (ประเทศไทย) จํากัด นําโดย Mr. Ricky Corker ตําแหน่ง Chief Customer Experience Officer ณ ห้องประชุม MDES1 ชั้น 9 กระทรวงดิจิทัลเพื่อเศรษฐกิจและสังคม โดยที่ประชุมได้มีการหารือแนวทางเพื่อส่งเสริมความร่วมมือในสาขาที่บริษัทโนเกียฯ มีความเชี่ยวชาญ ได้แก่ เทคโนโลยีดิจิทัล การเชื่อมต่อสายเคเบิลใต้น้ํา เครือข่าย 5G โทรคมนาคม คลาวน์ และความมั่นคงปลอดภัยไซเบอร์ ระหว่างหน่วยงานภาครัฐและเอกชนของไทยกับบริษัท โนเกียฯ ในอนาคตต่อไป
***********************
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ร่วมยินดี ๗๐ ปี สถานพินิจฯ ชี้ต้องให้โอกาส-ความรู้การศึกษาพัฒนาเยาวชนคืนคนดีสู่สังคม
วันศุกร์ที่ 28 มกราคม 2565
รัฐมนตรีว่าการกระทรวงยุติธรรม ร่วมยินดี ๗๐ ปี สถานพินิจฯ ชี้ต้องให้โอกาส-ความรู้การศึกษาพัฒนาเยาวชนคืนคนดีสู่สังคม
รัฐมนตรีว่าการกระทรวงยุติธรรม ร่วมยินดี ๗๐ ปี สถานพินิจฯ ชี้ต้องให้โอกาส-ความรู้การศึกษาพัฒนาเยาวชนคืนคนดีสู่สังคม ปฏิบัติเหมือนลูกหลานของเรา ขอบคุณบุคลากรเสียสละตั้งใจทํางาน
เมื่อเวลา 11.30 น. ที่กรมพินิจและคุ้มครองเด็กและเยาวชน กระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรม ร่วมแสดงความยินดี เนื่องในโอกาสวันครบรอบ 70 ปี สถานพินิจและคุ้มครองเด็กและเยาวชนไทย ชมนิทรรศการและกล่าวให้โอวาท แก่บุคลากรของกรมพินิจและคุ้มครองเด็กและเยาวชน โดยมีศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ว่าที่ ร.ต.ธนกฤต จิตรอารีย์รัตน์ เลขานุการ รมว.ยุติธรรม น.ส.ณัฐธ์ภัสส์ ยงใจยุทธ ผู้ช่วย รมว.ยุติธรรม พ.ต.ท.วรรณพงษ์ คชรักษ์ อธิบดีกรมพินิจและคุ้มครองเด็กและเยาวชน และผู้บริหารร่วมงาน
นายสมศักดิ์ กล่าวว่า ในโอกาสครบรอบ 70 ปี สถานพินิจและคุ้มครองเด็กและเยาวชนไทย ตนขอแสดงความยินดีอย่างยิ่งและส่งความปรารถนาดีไปยังข้าราชการ บุคลากรของกรมพินิจและคุ้มครองเด็กและเยาวชนทุกท่าน รวมถึงเครือข่ายที่ได้เข้ามามีส่วนร่วมในการแก้ไข บําบัด ฟื้นฟู เด็กและเยาวชนที่กระทําผิดให้เกิดการเปลี่ยนแปลงคุณภาพชีวิตและกลับตนเป็นคนดี โดยไม่หวนมากระทําผิดซ้ํา หากไม่มีพวกท่านร่วมมือร่วมใจ และเสียสละแรงกายและแรงใจปฏิบัติงาน เพื่อสร้างการเปลี่ยนแปลงให้เกิดขึ้นกับเด็กและเยาวชน ประเทศของเราก็จะขาดพลเมืองที่มีคุณภาพในการพัฒนาประเทศ ตนเชื่อว่า ทุกท่านได้แสดงศักยภาพอย่างเต็มความสามารถเพื่อเด็กและเยาวชน และครอบครัวของเด็กและเยาวชนเพราะลูกหลานของท่าน ก็เหมือนลูกหลานของเรา นอกจากนี้การให้โอกาสจากเครือข่ายในเรื่องการศึกษาและอาชีพ หรือการให้โอกาสหรือการยอมรับจากคนในสังคม เป็นแรงผลักดันที่สําคัญยิ่ง ที่กระตุ้นให้เด็กและเยาวชนเกิดการเปลี่ยนแปลง
"เราต้องให้โอกาส ให้ความรู้และสิ่งดีๆแก่เด็กและเยาวชน แม้ว่าพวกเขาจะกระทําความผิด แต่เราต้องพัฒนาพวกเขาให้เป็นคนดีกลับคืนสู่สังคม เพราะพวกเขาจะได้สามารถโตไปเป็นผู้ใหญ่ที่มีคุณภาพ ผมขอให้ญาติของเด็กๆอย่ากังวล เราจะพัฒนาเด็กๆ ให้ความรู้ ฝึกวิชาชีพต่างๆ เราไม่เคยทอดทิ้งและให้โอกาสเสมอ เราทํามาตลอดขอให้ทุกท่านสบายใจได้" นายสมศักดิ์ กล่าว
รัฐบาลไทย-ข่าวทำเนียบรัฐบาล-รมว.เฮ้ง ส่ง ‘ที่ปรึกษา’ ‘โฆษก’ รุดมอบเงินช่วยเหลือครอบครัวผู้ประกันตนเสียชีวิตเหตุตู้ไฟฟ้าระเบิดที่ราชบุรี
วันจันทร์ที่ 18 กรกฎาคม 2565
รมว.เฮ้ง ส่ง ‘ที่ปรึกษา’ ‘โฆษก’ รุดมอบเงินช่วยเหลือครอบครัวผู้ประกันตนเสียชีวิตเหตุตู้ไฟฟ้าระเบิดที่ราชบุรี
รมว.เฮ้ง ส่ง ‘ที่ปรึกษา’ ‘โฆษก’ รุดมอบเงินช่วยเหลือครอบครัวผู้ประกันตนเสียชีวิตเหตุตู้ไฟฟ้าระเบิดที่ราชบุรี
นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานพร้อมด้วยนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)นางวันทนาณัฐพูลวัฒน์ผู้ตรวจราชการกรมสํานักงานประกันสังคมหัวหน้าส่วนราชการหน่วยงานในสังกัดกระทรวงแรงงานจังหวัดราชบุรีลงพื้นที่มอบเงินทดแทนแก่ครอบครัวผู้ประกันตนที่เสียชีวิตจากเหตุตู้ไฟฟ้าระเบิดที่ราชบุรีณวัดพระศรีอารย์อําเภอโพธารามจังหวัดราชบุรี
นายสุชาติกล่าวว่าจากเหตุ​การณ์ตู้ไฟฟ้าระเบิดที่บริษัท​จี​เอส​เอนเนอร์​จี​จํากัดจ.ราชบุรีเมื่อค่ําวันที่16กรกฎาคมที่ผ่านมาทําให้มีลูกจ้างเสียชีวิต4รายและได้รับบาดเจ็บสาหัส3รายซึ่งลูกจ้างที่ได้รับบาดเจ็บขณะนี้ยังนอนพักรักษาตัวที่โรงพยาบาลโพธารามซึ่งลูกจ้างที่เสียชีวิตสํานักงานประกันสังคมจังหวัดราชบุรีได้ตรวจสอบสิทธิ​กองทุน​ประกันสังคม​และกองทุน​เงินทดแทน​ของผู้เสียชีวิต​จํานวน​ 4รายพบว่าเป็นผู้ประ​กันตนมาตรา​ 33ในระบบประกันสังคม​ซึ่งเมื่อวานนี้ผมได้ให้ผู้ตรวจราชการกระทรวงแรงงานนําคณะทํางานเฉพาะกิจและหน่วยงานในสังกัดกระทรวงแรงงานลงพื้นที่ตรวจสอบสถานที่เกิดเหตุและเข้าเยี่ยมให้กําลังใจลูกจ้างโดยลูกจ้างที่ได้รับบาดเจ็บนั้นจะได้รับสิทธิรักษาพยาบาลและเงินทดแทนจากสํานักงานประกันสังคมและในวันนี้ผมได้มอบหมายให้ท่านที่ปรึกษารัฐมนตรีว่าการกระทรวงแรงงานพร้อมด้วยท่านโฆษกกระทรวงแรงงาน(ฝ่ายการเมือง)ลงพื้นที่กับเจ้าหน้าที่สํานักงานประกันสังคมไปมอบสิทธิประโยชน์ทดแทนแก่ครอบครัวของนายสันทัด​ห่วงทองลูกจ้างผู้ประกันตนที่เสียชีวิตเป็นเงินค่าจัดการศพ​ 50,000บาทเงินทดแทนกรณีเสียชีวิต​ 1,470,000บาทและเงินบําเหน็จชราภาพ​ (ไม่รวมดอกผล) 158,786.95บาทรวม​เป็นเงินทั้งสิ้น1,678,786.95บาทส่วนลูกจ้างที่เสียชีวิตรายอื่นๆสํานักงานประกันสังคมจังหวัดราชบุรีอยู่ระหว่างการประสานครอบครัวเพื่อนําเงินสิทธิประโยชน์ทดแทนไปมอบให้แก่ทายาทตามกฎหมายต่อไป
"ท่านพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมและท่านพล.อ.ประวิตรวงษ์สุวรรณรองนายกรัฐมนตรีที่กํากับดูแลกระทรวงแรงงานมีความห่วงใยจากเหตุการณ์ครั้งนี้เป็นอย่างมากและได้กําชับให้กระทรวงแรงงานเข้าไปดูแลช่วยเหลือลูกจ้างเพื่อสร้างขวัญกําลังใจแก่ผู้บาดเจ็บและครอบครัวผู้เสียชีวิตให้ได้รับสิทธิประโยชน์ตามกฎหมายอย่างเร่งด่วน"นายสุชาติกล่าวตอนท้าย
+++++++++++++++++++
กองเผยแพร่และประชาสัมพันธ์
18กรกฎาคม2565
รัฐบาลไทย-ข่าวทำเนียบรัฐบาล-ครม.ไฟเขียว ให้รัฐวิสาหกิจจัดหาวัคซีนป้องกันโควิด-19 ได้
วันอังคารที่ 9 พฤศจิกายน 2564
ครม.ไฟเขียว ให้รัฐวิสาหกิจจัดหาวัคซีนป้องกันโควิด-19 ได้
ครม.มีมติเห็นชอบการกําหนดขอบเขตสภาพการจ้างที่เกี่ยวกับการเงินสําหรับรัฐวิสาหกิจ แต่ละแห่งที่รัฐวิสาหกิจนั้นอาจดําเนินการได้เอง ตามมาตรา 13 (2) แห่ง พ.ร.บ.แรงงานรัฐวิสาหกิจสัมพันธ์ พ.ศ. 2543 ให้รัฐวิสาหกิจสามารถจัดหาวัคซีนป้องกันโรคติดเชื้อไวรัสโควิด-19 ได้
นายสุชาติ ชมกลิ่น รัฐมนตรีว่าการกระทรวงแรงงานกล่าวหลังประชุมคณะรัฐมนตรีเมื่อวันที่ 9 พฤศจิกายน 2564 ว่า ได้เสนอเรื่องกรณีที่รัฐวิสาหกิจมีความประสงค์จัดหาวัคซีนป้องกันโรคติดเชื้อไวรัสโคโรนา 2019 (COVID-19) เพื่อให้บริการแก่ลูกจ้างของรัฐวิสาหกิจ ซึ่งเรื่องดังกล่าวได้ผ่านการพิจารณากลั่นกรองจากคณะกรรมการแรงงานรัฐวิสาหกิจสัมพันธ์เรียบร้อยแล้ว จึงเสนอคณะรัฐมนตรีเพื่อพิจารณา ซึ่งในเรื่องนี้พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมได้ให้ความสําคัญในการจัดหาและกระจายการได้รับวัคซีนป้องกันโรคติดเชื้อไวรัสโควิด-19 ไปยังทุกกลุ่มอาชีพอย่างทั่วถึง และพลเอก ประวิตร วงษ์สุวรรณ รองนายกรัฐมนตรีในฐานะที่กํากับดูแลกระทรวงแรงงาน ได้มอบหมายให้ดําเนินการพิจารณาในเรื่องดังกล่าวเสนอต่อคณะรัฐมนตรี ซึ่งผลของการประชุมในวันนี้ คณะรัฐมนตรีมีมติเห็นชอบให้กําหนดขอบเขตสภาพการจ้างที่เกี่ยวกับการเงิน สําหรับรัฐวิสาหกิจแต่ละแห่งที่รัฐวิสาหกิจนั้นอาจดําเนินการเองได้ ตามมาตรา 13(2) แห่งพระราชบัญญัติแรงงานรัฐวิสาหกิจสัมพันธ์ พ.ศ. 2543 โดยกําหนดให้รัฐวิสาหกิจที่มีความพร้อมสามารถจัดหาวัคซีนป้องกันโรคติดเชื้อไวรัสโคโรนา 2019 (COVID-19) จากกรมควบคุมโรค องค์การเภสัชกรรม สถาบันวัคซีนแห่งชาติ สภากาชาดไทย ราชวิทยาลัยจุฬาภรณ์ หรือหน่วยงานของรัฐที่มีหน้าที่และอํานาจในการให้บริการทางการแพทย์หรือสาธารณสุข เพื่อให้บริการแก่ลูกจ้างของรัฐวิสาหกิจ ตามระเบียบ ข้อบังคับ และแผนการใช้จ่ายงบประมาณของรัฐวิสาหกิจ โดยไม่ให้มีผลกระทบต่องบประมาณ และให้มีผลใช้บังคับตั้งแต่วันที่ 14 มิถุนายน 2564
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า ในการดําเนินการรัฐวิสาหกิจจะใช้งบประมาณปีละ 464 ล้านบาท เพื่อจัดหาวัคซีนไว้ให้บริการแก่ลูกจ้างของรัฐวิสาหกิจกว่า 261,464 คน ทั้งนี้ สอดคล้องกับมติคณะรัฐมนตรีเมื่อวันที่ 7 เมษายน 2563 ที่กําหนดให้การบริหารจัดการสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) เป็นวาระแห่งชาติ และมติคณะรัฐมนตรีเมื่อวันที่ 11 พฤษภาคม 2564 เร่งรัดการฉีดวัคซีนป้องกันโรคติดเชื้อไวรัสโคโรนา 2019 (COVID-19) เพื่อให้การฉีดวัคซีน เป็นไปอย่างรวดเร็ว เหมาะสม ทั่วถึง ลดจํานวนผู้ป่วยและผู้เสียชีวิต รวมทั้งให้เกิดภูมิคุ้มกันหมู่ในประเทศ ซึ่งจะช่วยให้สามารถแก้ไขปัญหาและยุติการแพร่ระบาดของโรคโควิด -19 ได้โดยเร็ว
รัฐบาลไทย-ข่าวทำเนียบรัฐบาล-นายกฯ สั่งจับตาป้องกันฝุ่น PM2.5 มาพร้อมลมหนาว ห่วงประชาชนให้ดูแลสุขภาพเป็นพิเศษ
วันเสาร์ที่ 4 ธันวาคม 2564
นายกฯ สั่งจับตาป้องกันฝุ่น PM2.5 มาพร้อมลมหนาว ห่วงประชาชนให้ดูแลสุขภาพเป็นพิเศษ
.....
นายธนกร วังบุญคงชนะ โฆษกรัฐบาล เผย พลเอก ประยุทธ์ จันทร์โอชา นายกรัฐมนตรี และ รมว.กลาโหม ติดตามสถานการณ์ฝุ่นละออง PM2.5 ที่มาช่วงหน้าหนาวอย่างใกล้ชิด ซึ่งทําให้สภาพอากาศนิ่ง ส่งผลให้ฝุ่นละออง PM2.5 สะสมเกินค่ามาตรฐาน
.
ซึ่งพื้นที่กรุงเทพฯ และปริมณฑล อาจมีแนวโน้มสูงขึ้นและเกินมาตรฐาน สาเหตุหลักมาจากยานพาหนะกว่า 50% โดยเฉพาะรถที่ใช้เครื่องยนต์ดีเซล ส่วนต่างจังหวัดมาจากลมที่พัดนําฝุ่นละอองจากการเผาในที่โล่งและประเทศเพื่อนบ้าน จึงได้เร่งรัดและเน้นย้ําให้หน่วยงานที่เกี่ยวข้อง เพิ่มประสิทธิภาพการแก้ไขปัญหา ภายใต้แนวคิด “1 สื่อสาร 5 ป้องกัน 3 เผชิญเหตุ” เพื่อควบคุมมลพิษทางอากาศให้อยู่ในเกณฑ์มาตรฐานและปลอดภัยต่อสุขภาพของประชาชน
.
พร้อมส่งความห่วงใยถึงประชาชน โดยเฉพาะผู้สูงอายุ และเด็กเล็ก ขอให้ดูแลสุขภาพเป็นพิเศษ สวมหน้ากากอนามัยที่เหมาะสมโดยเฉพาะหน้ากาก N95 งดทํากิจกรรมกลางแจ้ง ลดการเผาเศษวัสดุการเกษตรในพื้นที่โล่งแจ้ง รวมถึงติดตามข่าวสารเกี่ยวกับฝุ่น PM2.5 เพื่อป้องกันตัวเองและช่วยสิ่งแวดล้อมด้วย
.
อ่านเพิ่มเติม คลิกhttps://www.thaigov.go.th/news/contents/details/49034
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-Govt Spokesperson: Vaccination plan on target
วันอังคารที่ 15 มิถุนายน 2564
Govt Spokesperson: Vaccination plan on target
Govt Spokesperson: Vaccination plan on target
Government Spokesperson Anucha Burapachaisrigave an update thatthe Government’s plan for COVID-19 vaccination is on target. The number of vaccines giventopeople across the countryduringthe first week ofmass vaccination(June 7-12, 2021)totals1,865,190doses. Cumulative number of vaccines given between February 28- June 12, 2021 is6,081,242doses (first shot:4,456,786persons, and second shot:1,624,456persons).Currently,Thailandranks3rdonthe rankingofASEAN countries with the highest cumulative number of COVID-19 vaccination.
From June 7 onward,Ministry of Labor’sSocial Security Officehas givenout over 200,000 doses ofCOVID-19 vaccines. There have been6,037,497insured peoplewho have registered for vaccination, out of which 3.6millionare residents of Bangkok and vicinity.Cumulativenumber of vaccinationsin Bangkok and vicinityaccounts for1,678,948doses (first shot:944,552persons, and second shot:367,198persons).Vaccine distribution to other provinces has also been undertaken according to the plan.
รัฐบาลไทย-ข่าวทำเนียบรัฐบาล-องค์การขนส่งมวลชนกรุงเทพเตรียมความพร้อมทุกด้านต้อนรับการเปิดประเทศ 1 พ.ย. นี้
วันจันทร์ที่ 1 พฤศจิกายน 2564
องค์การขนส่งมวลชนกรุงเทพเตรียมความพร้อมทุกด้านต้อนรับการเปิดประเทศ 1 พ.ย. นี้
องค์การขนส่งมวลชนกรุงเทพ (ขสมก.) ได้มีการเตรียมความพร้อมทุกด้าน ทั้งด้านการบริหารจัดการเดินรถ ด้านพนักงานประจํารถ และด้านรถโดยสารประจําทาง เพื่อรองรับการเปิดประเทศตั้งแต่วันที่ 1 พฤศจิกายน 2564
นายศักดิ์สยาม ชิดชอบ รัฐมนตรีว่าการกระทรวงคมนาคม ได้สั่งการให้ทุกหน่วยงานในสังกัด เตรียมความพร้อมด้านคมนาคม เพื่อรองรับการเปิดประเทศ ตั้งแต่วันที่ 1 พฤศจิกายน 2564 โดยที่ประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด -19) หรือ ศบค. ครั้งที่ 17/2564 มีมติเห็นชอบยกเลิกการห้ามออกนอกเคหสถานในทุกพื้นที่ทั่วประเทศ ยกเว้นพื้นที่ควบคุมสูงสุดและเข้มงวด จํานวน 7 จังหวัด
นายกิตติกานต์ จอมดวง จารุวรพลกุล ผู้อํานวยการองค์การขนส่งมวลชนกรุงเทพ (ขสมก.) จึงได้มีการเตรียมความพร้อมทุกด้าน ทั้งด้านการบริหารจัดการเดินรถ ด้านพนักงานประจํารถ และด้านรถโดยสารประจําทาง เพื่อรองรับการเปิดประเทศตั้งแต่วันที่ 1 พฤศจิกายน 2564 โดยมีรายละเอียด ดังนี้
ด้านการบริหารจัดการเดินรถ
1. ในเส้นทางปกติ จัดรถออกวิ่ง วันละ 2,886 คัน จํานวน 20,000 เที่ยว
2. จัดเดินรถบริการตลอดคืน (รถกะสว่าง) ตามปกติ จํานวน 23 เส้นทาง
โดยเริ่มให้บริการ ตั้งแต่วันที่ 31 ตุลาคม 2564
3. จัดเดินรถเชื่อมต่อท่าอากาศยาน จํานวน 6 เส้นทาง รวม 60 คัน ดังนี้
- สาย A 1 ท่าอากาศยานดอนเมือง - สถานีรถไฟฟ้า BTS จตุจักร วันละ 16 คัน
- สาย A 2 ท่าอากาศยานดอนเมือง - อนุสาวรีย์ชัยสมรภูมิ        วันละ 12 คัน
- สาย A 3 ท่าอากาศยานดอนเมือง - สวนลุมพินี              วันละ 8 คัน
- สาย A 4 ท่าอากาศยานดอนเมือง - สนามหลวง             วันละ 8 คัน
- สาย S 1 ท่าอากาศยานสุวรรณภูมิ - สนามหลวง  วันละ 6 คัน
- สาย 555 รังสิต - ท่าอากาศยานสุวรรณภูมิ  วันละ 10 คัน
ด้านพนักงานประจํารถ
1. จัดพนักงานประจํารถ (พนักงานขับรถและพนักงานเก็บค่าโดยสาร) เข้ารับการฉีดวัคซีนป้องกันโรคติดเชื้อไวรัส COVID-19 จํานวน 9,000 คน คิดเป็น 98% ของพนักงานประจํารถทั้งหมด
2. ตรวจวัดแอลกอฮอล์ ความดันโลหิต และอุณหภูมิร่างกายของพนักงานขับรถ และพนักงานเก็บค่าโดยสารทุกครั้ง ก่อนขึ้นปฏิบัติหน้าที่บนรถโดยสาร พร้อมทั้งกําชับพนักงานขับรถและพนักงานเก็บค่าโดยสาร สวมหน้ากากอนามัยทุกครั้ง ขณะปฏิบัติหน้าที่บนรถโดยสาร และต้องปฏิบัติตามมาตรการป้องกันการแพร่ระบาดฯ อย่างเคร่งครัด
3. ฝึกทักษะภาษาอังกฤษ ให้กับพนักงานประจํารถทุกคน โดยเน้นพนักงานประจํารถโดยสาร เชื่อมต่อท่าอากาศยาน ได้แก่ สาย A1, A2, A3, A4, S1 และสาย 555 เป็นกรณีพิเศษ
ด้านรถโดยสารประจําทาง
1. ตรวจเช็คสภาพรถโดยสาร ให้อยู่ในสภาพใช้งานได้ดี ตามมาตรฐานคุณภาพบริการ ISO 9001 : 2015 และให้พนักงานขับรถ ตรวจสอบความพร้อมของรถโดยสารและอุปกรณ์ส่วนควบ ก่อนนํารถออกวิ่งให้บริการ
2. ใช้ผลิตภัณฑ์ฆ่าเชื้อโรคที่มีส่วนผสมของแอลกอฮอล์ 70% ฉีดพ่นทําความสะอาดภายในรถโดยสาร และใช้ผลิตภัณฑ์ดังกล่าว เช็ดทําความสะอาดอุปกรณ์ต่าง ๆ ที่ผู้ใช้บริการต้องสัมผัส เช่น เบาะที่นั่ง ราวจับ กริ่งสัญญาณ เป็นต้น ทั้งก่อนและหลังนํารถออกวิ่งให้บริการ พร้อมทั้งติดตั้งขวดเจลแอลกอฮอล์สําหรับให้ผู้ใช้บริการล้างมือบริเวณประตูทางขึ้น
3. ติดสติกเกอร์ “BMTA PASS” บริเวณกระจกด้านหน้า และประตูรถตู้โดยสารประจําทางที่มีอายุการใช้งานไม่เกิน 10 ปี ที่อยู่ในการกํากับดูแลของ ขสมก. เพื่ออํานวยความสะดวกให้กับประชาชน ในการสังเกตรถตู้โดยสารที่มีความปลอดภัยก่อนตัดสินใจใช้บริการ